උණුවතුර ස්නානය කිරීමට ලොව වඩාත්ම ප‍්‍රසිද්ධ ස්ථානය පිහිටා ඇත්තේ ජපානයේය. නාන කාමරයකට ගොස් උණු වතුරෙන් ඇඟ දෝවා ගැනීමට ඕනෑම කෙනෙකුට පුළුවන්. නමුත් ලොව පුරා සැරිසරන බොහෝ සංචාරකයන්ට උණු වතුර ස්නානය කිරීමට මෙතැනටම යා යුතුද කියා ඔබ මොහොතකට කල්පනා කරාවි. මෙතැන ඇත්තේ නිකම්ම උණු වතුර නොවේ. පොළෝ ගර්භය ඇතුළතින් මතුපිටට ගලාඑන උණු වතුරය. නොඑසේ නම් මිහිකත විසින් නිෂ්පාදනය කරනු ලබන උණු වතුරය. මෙම උණු වතුර ස්නානය කිරීම සහ පාදෝවනය කිරීම නිසා සර්වාංගලෙඩ රෝග සුවපත්වන බවට මතයක් තිබේ. බොහෝ පර්යේෂකයින් නම් කියන්නේ එහි අඩංගු රසායනික සංයුතිය නිසා එලෙසින් සුවදායක ප‍්‍රතිඵල මිනිසාට බුක්ති විඳිය හැකි බවය. එමෙන්ම එතැනින් එහාට ගිය මිත්‍යා මත සහ විශ්වාසයන්ද ජපාන ජනතාව අතර නැතුවාම නොවේ.
උණුවතුර ස්නානය කිරීමට ලොව වඩාත්ම ප්‍රසිද්ධ ස්ථානය පිහිටා ඇත්තේ කොහේද?
ජපානයේය